Intel 8080

Le **Intel 8080** ha essite un microprocessor precoce designate e fabricate per Intel. Le CPU de 8 bits ha essite lanceate in april de 1974. Illo curreva a 2 MHz, e generalmente on lo considera le prime conception de microprocessor vermente utile.

Varie fabricantes importante ha essite secunde fontes pro le processor, inter le quales il habeva AMD, Mitsubishi, NatSemi, NEC, Siemens, e Texas Instruments. Tamben in le bloque oriental on ha facite varie clones sin licentias, in paises como le Union Sovietic e le Republica Democratic de Germania.

## Description

### Modello de programmation
Le Intel 8080 ha essite le sucesor del Intel 8008, isto es debite a facto que illo esseva compatibile a nivello fonte in le linguage assemblator a causa que illos usava le mesme insimul de instructiones disveloppate per Computer Terminal Corporation. Con un imballage plus grande, DIP de 40 pines, on ha permittite al 8080 fornir un bus de adresse de 16 bits e un bus de datos de 8 bits, permittente le facile accesso a 64 KB de memoria. Illo contava septe registros de 8 bits, six del quales on poteva combinar los in tres registros de 16 bits, un punctator de pila in memoria de 16 bits que reimplaciava le pila interne del 8008, e un contator de programma de 16 bits.

### Registros
 Registros general
 +-+-+-+-+-+-+-+-+-+-+-+-+-+-+-+-+
 |       A       |     Flags     |  S Z A P C
 +-+-+-+-+-+-+-+-+-+-+-+-+-+-+-+-+
 |       B       |       C       | BC
 +-+-+-+-+-+-+-+-+-+-+-+-+-+-+-+-+
 |       D       |       E       | DE
 +-+-+-+-+-+-+-+-+-+-+-+-+-+-+-+-+
 |       H       |       L       | HL
 +-+-+-+-+-+-+-+-+-+-+-+-+-+-+-+-+
 
 Punctator de pila e Contator de programma
 +-+-+-+-+-+-+-+-+-+-+-+-+-+-+-+-+
 |               SP              |
 +-+-+-+-+-+-+-+-+-+-+-+-+-+-+-+-+
 |               PC              |
 +-+-+-+-+-+-+-+-+-+-+-+-+-+-+-+-+

### Schema de entrata/sortita
Le 8080 contava 256 portos de I/O (entrata/sortita) que poteva esser usate per le programmas a transverso de instructiones dedicate de I/O, cata de iste instructiones in prendente un adresse de porto de I/O como su operando. Iste schema, que usava un spatio de adresses separate pro le entratas/sortitas, es ahora usate minus communmente que le de mappage de memoria pro apparatos o portos de I/O. In le tempore del lanceamento 8080, le schema de mappage de I/O esseva vidite como un avantage, a causa que liberava le numero limitate de pines de adresse del processor pro usar lo in le spatio de adresse del memoria. Nonobstante, in le majoritate del altere architecturas de processor central, le mappage del portos de I/O in un spatio de adresses commun pro le memoria e le I/O, dava un ensemble de instructiones plus simple, sin necessitate de instructiones separate de I/O.

## Chips de supporto
Un factor clave in le successo del 8080 ha essite le large rango de chips de supporto disponibile, in forniente, inter altere functiones, communicationes, contatores/temporisatores, entrata/sortita, accesso directo a memoria e controlator de interruptiones programmabile.

* 8251. Controlator de communicationes
* 8253. Temporisator programmabile de intervallos
* 8255. Interface programmabile de periphericos
* 8257. Controlator de DMA
* 8259. Controlator programmabile de interruptiones

## Le impacto industrial
Le 8080 ha essite usate in multes del prime microcomputatores, tales como le Altair 8800 de MITS e le IMSAI 8080, e ha formate le base pro le machinas que curreva le systema de operation CP/M. Posteriormente, in 1976, appare le microprocessor Zilog Z80, completemente compatibile con le 8080 ma plus capace, le qual profitarea de isto, in deveniente le Z80 e le CP/M in le combination dominante de processor central e OS del periodo, bastante parecite al x86 e le MS-DOS pro le PC del decennio posterior (le annos 1980). Le prime microcomputator in un simple carta ha essite construite sur la base de 8080.

Poco post le lanceamento del 8080, ha essite introducte le conception concurrente, le Motorola 6800, e postea, le 6502, le variante del 6800 disveloppate per MOS Technology. In Intel, le 8080 ha essite sequite in 1976 per le compatibile e electricamente plus elegante 8085, e postea, in junio de 1978, per le 8086 de 16 bits e in junio de 1979 per le 8088 de 8/16 bits, que esseva compatibile a nivello del linguage assemblator con le 8080. Le 8088 que ha essite selectionate per IBM pro su nove IBM PC pro esser lanceate in 1981. A su vice, per medio su *architectura de ensemble de instructiones* (ISA), le 8080 ha facte un impacto durabile in historia del computator.

## Microprocessores similar al 8080
* AMD Am9080 (Clon del 8080 producte per AMD)
* Intel 8085 (Version meliorate del 8080 disveloppate per Intel)
* Zilog Z80 (Version multo meliorate del 8080 producte per Zilog)

## Microprocessores del competition
* Motorola 6800
* MOS 6502
* Zilog Z80 (Version multo meliorate del 8080 producte per Zilog)

## Factos interessante
* Iste microprocessor ha date un nomine al asteroide (8080) Intel.

## Ligamines externe

*  Stephen P. Morse, Bruce W Ravenel, Stanley Mazor, William B. Pohlman, Intel Microprocessors: 8008 to 8086 Historia del microprocessores Intel del 8008 al 8086
*  Folio de datos del Intel 8080